《效尧夫体寄仲兄》
宋代·吕大临

治非知务功何有，见必先几义始精。饭放不应论齿决，水来安可病渠成。

高才况自当名世，大业终期至太平。可惜良时难再得，东山应不负苍生。

作者简介：（1040—1092）京兆蓝田人，字与叔。吕大钧弟。初学于张载，后学于程颐，与谢良佐、游酢、杨时号程门四先生。通六经，尤精于《礼》。以门荫入仕，后登进士第。哲宗元祐中为太学博士，迁秘书省正字。范祖禹荐为讲官，未及用而卒。有《玉溪集》、《考古图》等。